(Návrh)

VYHLÁŠKA

Úradu pre normalizáciu, metrológiu a skúšobníctvo Slovenskej republiky

z ... 2018
o spotrebiteľskom balení a o fľaši ako odmernej nádobe

Úrad pre normalizáciu, metrológiu a skúšobníctvo Slovenskej republiky (ďalej len „úrad“) podľa § 52 písm. m) zákona č. .../2018 Z. z. o metrológii a o zmene a doplnení niektorých zákonov (ďalej len „zákon“) ustanovuje:

§ 1
Predmet úpravy
Táto vyhláška upravuje
a)	menovitý objem fľaše ako odmernej nádoby Vn, celkový objem fľaše ako odmernej nádoby, expanzný objem fľaše ako odmernej nádoby, skutočný objem fľaše ako odmernej nádoby, hĺbku hladiny fľaše ako odmernej nádoby, najväčšiu dovolenú chybu objemu fľaše ako odmernej nádoby,
b)	požiadavky na spotrebiteľské balenie, požiadavky na kontrolu množstva výrobku v spotrebiteľskom balení, požiadavky na určité výrobky v spotrebiteľskom balení, referenčnú metódu štatistickej kontroly skutočného obsahu a rady menovitých množstiev určitých výrobkov v spotrebiteľskom balení,
c)	požiadavky na fľašu ako odmernú nádobu, požiadavky na kontrolu skutočného objemu fľaše ako odmernej nádoby a referenčné metódy štatistickej kontroly skutočného objemu fliaš ako odmerných nádob a
d)	tvar značky „e“.

§ 2
Vymedzenie pojmov
Na účely tejto vyhlášky 
a)	menovitý objem fľaše ako odmernej nádoby Vn je objem fľaše ako odmernej nádoby vyznačený na fľaši ako odmernej nádobe, ktorý má fľaša ako odmerná nádoba obsahovať, ak je naplnená za podmienok použitia, pre ktoré je určená, špecifikovaný pri teplote 20 °C,
b)	celkový objem fľaše ako odmernej nádoby je objem kvapaliny vo fľaši ako odmernej nádobe naplnenej po okraj, špecifikovaný pri teplote 20 °C,
c)	skutočný objem fľaše ako odmernej nádoby je objem kvapaliny, ktorý fľaša ako odmerná nádoba skutočne  obsahuje, keď je naplnená presne za podmienok, ktoré zodpovedajú teoreticky menovitému objemu fľaše ako odmernej nádoby Vn, špecifikovaný pri teplote 20 °C,
d)	expanzný objem fľaše ako odmernej nádoby je rozdiel medzi celkovým objemom fľaše ako odmernej nádoby a menovitým objemom fľaše ako odmernej nádoby Vn, 
e)	hĺbka hladiny fľaše ako odmernej nádoby je zvislá vzdialenosť hladiny, ktorá zodpovedá   menovitému objemu fľaše ako odmernej nádoby Vn od horného okraja fľaše ako odmernej nádoby,
f)	najväčšia dovolená chyba objemu fľaše ako odmernej nádoby je najväčší dovolený rozdiel medzi  menovitým objemom fľaše ako odmernej nádoby Vn a skutočným objemom fľaše ako odmernej nádoby pri teplote 20 °C.

§ 3
Kontrola množstva výrobku v spotrebiteľskom balení
(1)	Štatistická kontrola skutočného obsahu sa vykonáva metódami kontroly, ktorých účinnosť musí byť porovnateľná s účinnosťou kontroly vykonanej referenčnou metódou špecifikovanou v prílohe č. 2, v ktorej sa uvádzajú aj kritériá porovnania účinnosti použitej metódy kontroly vo vzťahu k referenčnej metóde.
(2)	Vo všetkých operáciách pri kontrole množstva výrobku vyjadreného v jednotkách objemu musí byť hodnota skutočného obsahu, meraná pri teplote 20 °C alebo korigovaná na teplotu 20 °C bez ohľadu na to, pri akej teplote sa vykonáva balenie výrobku alebo kontrola výrobku. Toto pravidlo neplatí pre hlboko zmrazené výrobky alebo mrazené výrobky, ktorých množstvo je vyjadrené v jednotkách objemu.
(3)	Skutočný obsah je možné určiť
a)	meraním objemu zabaleného kvapalného výrobku,
b)	vážením zabaleného kvapalného výrobku a zistením jeho hustoty alebo
c)	vážením iného ako zabaleného kvapalného výrobku.
(4)	Rozšírená neistota merania  skutočného obsahu musí byť menšia alebo sa musí rovnať jednej pätine dovolenej zápornej chyby spotrebiteľského balenia pre menovité množstvo.
(5)	Dávka spotrebiteľských balení sa považuje za vyhovujúcu len vtedy, ak výsledky obidvoch kontrol dávok spotrebiteľských balení spĺňajú kritériá jej prijatia.
(6)	Dávka spotrebiteľských balení je vždy nevyhovujúca a kontrola je ukončená, ak
a)	obsahuje spotrebiteľské balenie so zápornou chybou spotrebiteľského balenia väčšou ako dvojnásobok dovolenej zápornej chyby spotrebiteľského balenia uvedenej v prílohe č. 1,
b)	výsledok z kontroly skutočného obsahu každého spotrebiteľského balenia vo výbere nespĺňa kritérium prijatia alebo
c)	výsledok z kontroly, pri ktorej sa zisťuje priemerný skutočný obsah vo výbere nespĺňa kritérium prijatia.

§ 4
Určité výrobky v spotrebiteľskom balení
(1)	Výrobky uvedené v prílohe č. 3 druhom bode, ktoré sú zabalené v spotrebiteľskom balení v intervaloch uvedených v prílohe č. 3 prvom bode, sa môžu uvádzať na trh len v menovitom množstve uvedenom v prílohe č. 3 prvom bode.
(2)	Na výrobky, ktoré sa predávajú v bezcolných predajniach na účely spotreby mimo Európskej únie sa odsek 1 nevzťahuje.
(3)	Ak je v spotrebiteľskom balení viac jednotlivých spotrebiteľských balení, potom sa hodnoty uvedené v prílohe č. 3 prvom bode vzťahujú na každé jednotlivé spotrebiteľské balenie.
(4)	Ak sú v spotrebiteľskom balení dve jednotlivé spotrebiteľské balenia alebo viac jednotlivých spotrebiteľských balení, ktoré nie sú určené na predaj jednotlivo, hodnoty uvedené v prílohe č. 3 prvom bode sa vzťahujú na spotrebiteľské balenie ako celok.
(5)	Na aerosólových rozprašovačoch)  sa uvádza celkový menovitý objem nádoby, a to tak, aby nedošlo k jeho zámene s menovitým objemom. 
(6)	Výrobky, ktoré sa predávajú v aerosólových rozprašovačoch, sa nemusia označovať menovitou hmotnosťou.

§ 5
Požiadavky na fľašu ako odmernú nádobu
(1)	Fľaša ako odmerná nádoba je zhotovená tak, že
a)	je uzatvorená alebo aby mohla byť uzatvorená a je určená na skladovanie, prepravu alebo dodávku kvapalín,
b)	má menovitý objem fľaše ako odmernej nádoby Vn od 0,05 litra do 5 litrov vrátane.
(2)	Fľaša ako odmerná nádoba je obalom podľa § 2 písm. q) zákona.
(3)	Požiadavky na kontrolu skutočného objemu fľaše ako odmernej nádoby sú uvedené v prílohe č. 4.
(4)	Fľaša ako odmerná nádoba podlieha metrologickému dozoru. Referenčné metódy štatistickej kontroly skutočného objemu fľaše ako odmernej nádoby pri metrologickom dozore nad fľašami ako odmernými nádobami sú uvedené v prílohe č. 5.
(5)	Fľaša ako odmerná nádoba môže byť na zodpovednosť výrobcu pred uvedením na trh označená značkou ES, ktorá označuje meradlo, ktoré nepodlieha schváleniu typu, uvedenou v osobitnom predpise)s výškou najmenej 3 mm,  len ak spĺňa požiadavky podľa tejto vyhlášky.
(6)	Fľaša ako odmerná nádoba sa plní na
a)	konštantnú hĺbku hladiny fľaše ako odmernej nádoby alebo
b)	konštantný expanzný objem fľaše ako odmernej nádoby.
(7)	Všetky fľaše ako odmerné nádoby rovnakého typu, vyrobené podľa toho istého návrhu, musia mať hĺbku hladiny fľaše ako odmernej nádoby, ako aj veľkosť expanzného objemu fľaše ako odmernej nádoby dostatočne konštantnú.
(8)	Fľaša ako odmerná nádoba musí byť nezmazateľne, viditeľne a čitateľne označená
a)	na boku, na spodnom okraji alebo na dne
1.	údajom o menovitom objeme fľaše ako odmernej nádoby Vn vyjadrenom v litroch, centilitroch alebo mililitroch vyznačenom číslicami s výškou písma
A.	najmenej 6 mm, ak je menovitý objem fľaše ako odmernej nádoby Vn väčší ako 100 cl, 
B.	4 mm, ak je menovitý objem fľaše ako odmernej nádoby Vn v rozsahu nad 20 cl do 100 cl vrátane, 
C.	a 3 mm, ak je menovitý objem fľaše ako odmernej nádoby Vn do 20 cl vrátane, 
2.	symbolom jednotky alebo jej názvom,
3.	identifikačnou značkou výrobcu a
4.	značkou podľa ods. 5, 
b)	na dne alebo na spodnom okraji údajom, v závislosti od metódy alebo metód plnenia, na ktorú je fľaša ako odmerná nádoba určená, a to tak, aby nedošlo k jeho zámene s údajom o menovitom objeme fľaše ako odmernej nádoby Vn, pričom číslice, ktoré označujú tieto údaje musia mať výšku písma najmenej vo výške písma číslice menovitého objemu fľaše ako odmernej nádoby Vn
1.	označujúcim hodnotu celkového objemu fľaše ako odmernej nádoby vyjadrenú v centilitroch, avšak bez symbolu „cl“ alebo 
2.	označujúcim hodnotu hĺbky hladiny fľaše ako odmernej nádoby vyjadrenú v milimetroch, za ktorou nasleduje symbol „mm“.(9)	
(9)	Fľaša ako odmerná nádoba môže byť označená aj iným údajom za predpokladu, že nespôsobí zámenu s povinnými údajmi.
(10)	Pri fľašiach ako odmerných nádobách nesmie dochádzať k systematickému využívaniu tolerancií. 
(11)	Výrobca fliaš ako odmerných nádob predkladá úradu na schválenie značku, ktorá umožňuje jeho identifikáciu. Úrad schválenie značky oznamuje orgánom Európskej únie a členským štátom.
§ 6
	Príloha č. 1 sa neuplatňuje pri neoznačených spotrebiteľských baleniach upravených osobitným predpisom.)

§ 7
Touto vyhláškou sa preberajú právne záväzné akty Európskej únie uvedené v prílohe č. 7.

§ 8
Táto vyhláška nadobúda účinnosť 1. marca 2018.

Príloha č. 1 k vyhláške č. .../2018 Z. z.

Tab. č. 1 Dovolená záporná chyba označeného spotrebiteľského balenia
Menovité množstvo Qn v g alebo v ml	Dovolená záporná chyba	
	v % z Qn	v g alebo ml	
od	5	do	50	9	-	
od	50	do	100	-	4,5	
od	100	do	200	4,5	-	
od	200	do	300	-	9	
od	300	do	500	3	-	
od	500	do	1 000	-	15	
od	1 000	do	10 000	1,5	-	

Tab. č. 2 Dovolená záporná chyba neoznačeného spotrebiteľského balenia
Menovité množstvo Qn v g alebo v ml	Dovolená záporná chyba		
			
	v % z Qn	v g alebo v ml		

od 0 do 50	9	-		
od 50 do 100	-	4,5		
od 100 do 200	4,5	-		
od 200 do 300	-	9		
od 300 do 500	3	-		
od 500 do 1000	-	15		
od 1000 do 10 000	1,5	-		
od 10 000 do 15 000	-	150		
od 15 000 do 50 000	1	-		

1.	 Pri použití týchto tabuliek hodnoty dovolených záporných chýb spotrebiteľského balenia vyjadrené v percentách, prepočítané na jednotky hmotnosti alebo objemu sa zaokrúhľujú na najbližšiu desatinu gramu alebo mililitra pre Qn ≤ 1000 g alebo 1000 ml a na najbližší gram alebo mililiter pre Qn > 1000 g alebo 1000 ml.

Príloha č. 2 k vyhláške č. .../2018 Z. z.

REFERENČNÁ METÓDA ŠTATISTICKEJ KONTROLY SKUTOČNÉHO OBSAHU  

1.	Požiadavky na kontrolu dávok spotrebiteľských balení 
Kontrola je výberová a pozostáva z dvoch častí:
a)	z kontroly skutočného obsahu každého spotrebiteľského balenia vo výbere,
b)	z kontroly, pri ktorej sa zisťuje priemerný skutočný obsah vo výbere.
Pre každú z týchto kontrol sú možné dva varianty skúšania:
a)	nedeštruktívna skúška, t. j. skúška bez otvorenia obalu,
b)	deštruktívna skúška, t. j. skúška, ktorá vyžaduje otvorenie alebo porušenie obalu.
Deštruktívna skúška sa používa len vtedy, ak kontrolu nie je možné vykonať nedeštruktívnou skúškou. 	Spravidla sa nepoužíva pri dávkach menších ako 100 kusov balení.
1.1.	Dávky spotrebiteľských balení
1.1.1.	Dávka, ktorá má byť kontrolovaná, musí obsahovať všetky spotrebiteľské balenia rovnakého menovitého množstva, toho istého typu a z toho istého výrobného cyklu, ktoré boli zabalené na tom istom mieste. Veľkosť dávky je obmedzená množstvami uvedenými ďalej.
1.1.2.	Ak sa spotrebiteľské balenia kontrolujú na konci baliacej linky, počet balení v každej dávke sa musí rovnať maximálnej hodinovej produkcii linky bez ohľadu na veľkosť dávky. V ostatných prípadoch dávka môže obsahovať najviac 10 000 kusov.
1.1.3.	Ak je v dávke menej ako 100 kusov, pri nedeštruktívnej skúške sa vykoná kontrola všetkých kusov (stopercentná kontrola).
1.1.4.	Skôr, ako sa vykonajú skúšky uvedené v bodoch 1.2 a 1.3, je potrebné náhodne vybrať dostatočný počet spotrebiteľských balení z dávky tak, aby bolo možné vykonať kontrolu, ktorá vyžaduje väčší rozsah výberu. Na účely inej kontroly sa potrebný výber uskutoční náhodne z prvého výberu a balenia sa očíslujú. Očíslovanie spotrebiteľských balení sa musí vykonať pred začiatkom meraní.
1.2.	Kontrola skutočného obsahu 
Najmenší prijateľný obsah  spotrebiteľského balenia sa vypočíta odčítaním dovolenej zápornej chyby spotrebiteľského balenia pre príslušný obsah od menovitého množstva. Spotrebiteľské balenia v dávke, ktorých skutočný obsah je menší ako najmenší prijateľný obsah spotrebiteľského balenia, sa považujú za chybné.
1.2.1.	Nedeštruktívna skúška
Nedeštruktívna skúška sa vykonáva podľa preberacieho plánu s dvoma výbermi
(pozri tabuľku č. 3).
Počet kontrolovaných balení v prvom kroku sa musí rovnať rozsahu prvého výberu podľa preberacieho plánu. 

1.2.1.1 Ak počet chybných kusov zistených v prvom výbere
a)	je menší alebo sa rovná prvému kritériu prijatia, dávka sa považuje za vyhovujúcu
na účely tejto kontroly,
b)	je väčší alebo sa rovná prvému kritériu zamietnutia, dávka sa zamietne,
c)	sa nachádza medzi prvým kritériom prijatia a prvým kritériom zamietnutia, kontroluje sa v druhom kroku druhý výber, ktorého rozsah je uvedený v preberacom pláne.
1.2.1.2 Chybné kusy z prvého a druhého výberu sa spočítajú. Ak súčet chybných kusov je
a)	menší alebo sa rovná druhému kritériu prijatia, dávka sa považuje za vyhovujúcu
na účely tejto kontroly,
b)	väčší alebo sa rovná druhému kritériu zamietnutia, dávka sa zamietne.

Tabuľka č. 3
Počet kusov v dávke	Výbery	Počet chybných kusov	
	Poradie,	Počet	Súhrnný počet	Kritérium	Kritérium	
	krok	kusov	kusov	prijatia	zamietnutia	
100 - 500	prvý	30	30	1	3	
	druhý	30	60	4	5	
501 - 3 200	prvý	50	50	2	5	
	druhý	50	100	6	7	
3 201 a viac	prvý	80	80	3	7	
	druhý	80	160	8	9	

1.2.2.	Deštruktívna skúška
Deštruktívna skúška sa vykonáva podľa preberacieho plánu s jedným výberom (pozri tabuľku č. 4) a používa sa len pri dávke 100 kusov a viac. Počet kontrolovaných spotrebiteľských balení je 20.
Ak počet chybných kusov zistených vo výbere je
a)	menší alebo sa rovná kritériu prijatia, dávka sa považuje za vyhovujúcu,
b)	väčší alebo sa rovná kritériu zamietnutia, dávka sa zamietne.

Tabuľka č. 4
Počet kusov v dávke	Počet kusov vo výbere	Počet chybných kusov	
		Kritérium prijatia	Kritérium zamietnutia	
akýkoľvek počet ≥ 100	20	1	2	

1.3.	Kontrola priemerného skutočného obsahu jednotlivých spotrebiteľských balení
v dávke
1.3.1.	Dávka spotrebiteľských balení sa považuje za vyhovujúcu na účely tejto kontroly,
ak výberový priemer

skutočných obsahov xi celkového počtu n spotrebiteľských balení vo výbere je väčší ako hodnota:
,
kde: 	Qn - menovité množstvo,
n - počet spotrebiteľských balení vo výbere určenom na túto kontrolu,
s - odhad smerodajnej odchýlky skutočných obsahov v dávke,
t(1- α) Studentov t - faktor závislý od počtu stupňov voľnosti ν = n - 1 a pravdepodobnosti (1 - α) = 0,995.

1.3.2.	Ak xi je nameraná hodnota skutočného obsahu i-teho kusa výberu rozsahu n, potom výberový priemer nameraných hodnôt sa vypočíta podľa rovnice:
.
Odhad smerodajnej odchýlky s sa vypočíta takto:
a)	suma štvorcov nameraných hodnôt:
,

b)	štvorec sumy nameraných hodnôt:
,
potom:
,
c)	korigovaný súčet:
,
d)	odhad rozptylu:
.
Odhad smerodajnej odchýlky:
.
1.3.3.	Kritériá prijatia alebo zamietnutia dávok spotrebiteľských balení skúšaných pri tejto    kontrole
1.3.3.1. 	Kritériá nedeštruktívneho skúšania
Tabuľka č. 5
Počet kusov v dávke	Počet kusov vo výbere	Kritérium	
		prijatia	zamietnutia	
od 100 do 500 vrátane	30			
> 500	50			

1.3.3.2. Kritériá deštruktívneho skúšania
Tabuľka č. 6
Počet kusov v dávke	Počet kusov vo výbere	Kritérium	
		prijatia	zamietnutia	
akýkoľvek počet ≥ 100	20			

2.	Kritériá porovnania účinnosti použitej kontroly vo vzťahu k referenčnej metóde
2.1	Kritérium kontroly najmenšieho prijateľného obsahu spotrebiteľského balenia 
Použitý preberací plán sa považuje za porovnateľný s preberacím plánom uvedeným
v tejto prílohe vtedy, ak súradnica na vodorovnej osi zodpovedajúca bodu 0,1 na zvislej osi operatívnej charakteristiky použitého plánu (pravdepodobnosť prijatia
dávky = 0,10) sa odlišuje o menej než 15 % od súradnice na vodorovnej osi príslušného bodu operatívnej charakteristiky preberacieho plánu uvedeného v tejto prílohe.
2.2	Kritérium kontroly priemerného skutočného obsahu jednotlivých spotrebiteľských balení v dávke
Použitý preberací plán sa považuje za porovnateľný s preberacím plánom uvedeným
v tejto prílohe vtedy, ak súradnica na vodorovnej osi zodpovedajúca bodu 0,1 na zvislej osi operatívnej charakteristiky použitého plánu (pravdepodobnosť prijatia
dávky = 0,10) sa odlišuje o menej než 0,05 od súradnice na vodorovnej osi príslušného bodu operatívnej charakteristiky preberacieho plánu uvedeného v tejto prílohe, pričom na vodorovnej osi operatívnej charakteristiky je hodnota , kde m je skutočná stredná hodnota obsahu spotrebiteľského balenia v dávke.

Príloha č. 3 k vyhláške č. .../2018 Z. z.

RADY MENOVITÝCH MNOŽSTIEV URČITÝCH VÝROBKOV V SPOTREBITEĽSKOM BALENÍ

Tabuľka č. 7
1.	Výrobky predávané podľa objemu (množstvo v ml)
Tiché víno	V intervale od 100 ml do 1 500 ml len týchto 8 menovitých množstiev:
(100; 187; 250; 375; 500; 750; 1000; 1 500) ml.	
Žlté víno	V intervale od 100 ml do 1 500 ml len toto 1 menovité množstvo:
620 ml.	
Šumivé víno	V intervale od 125 ml do 1 500 ml len týchto 5 menovitých množstiev:
(125; 200; 375; 750; 1 500) ml.	
Likérové víno	V intervale od 100 ml do 1 500 ml len týchto 7 menovitých množstiev:
(100; 200; 375; 500; 750; 1000; 1 500) ml.	
Aromatizované víno	V intervale od 100 ml do 1 500 ml len týchto 7 menovitých množstiev:
(100; 200; 375; 500; 750; 1000; 1 500) ml.	
Liehoviny	V intervale od 100 ml do 2 000 ml len týchto 9 menovitých množstiev:
(100; 200; 350; 500; 700; 1000; 1 500; 1 750; 2 000) ml.	

2.	Vymedzenia výrobkov 
Tiché víno.)
Žlté víno, víno s určením pôvodu: „Côtes du Jura“, „Arbois“, „L'Etoile“ a „Château-Chalon“ vo fľašiach, podľa osobitného predpisu.)
Šumivé víno.)
Likérové víno.) 
Aromatizované víno.) 
Liehoviny.)

Príloha č. 4 k vyhláške č. .../2018 Z. z.

POŽIADAVKY NA KONTROLU SKUTOČNÉHO OBJEMU FĽAŠE AKO ODMERNEJ NÁDOBY

1.	Aby bolo možné za predpokladu bežných neistôt pri plnení merať celkový objem fľaše ako odmernej nádoby s dostatočne malou neistotou a najmä s neistotou požadovanou v 
§ 4 ods. 4 tejto vyhlášky, fľaše ako odmerné nádoby musia spĺňať požiadavku najväčšej dovolenej chyby.
Tabuľka č. 8
Menovitý objem fľaše ako odmernej nádoby Vn v ml	Najväčšie dovolené chyby	
	v % z Vn	v ml	
od	50	do	100	-	± 3	
od	100	do	200	± 3	-	
od	200	do	300	-	± 6	
od	300	do	500	± 2	-	
od	500	do	1000	-	± 10	
od	1000	do	5000	± 1	-	
2.	Najväčšia dovolená chyba celkového objemu fľaše ako odmernej nádoby je rovnaká ako najväčšia dovolená chyba zodpovedajúceho menovitého objemu fľaše ako odmernej nádoby Vn.
3.	Rozšírená neistota merania objemu fľaše ako odmernej nádoby musí byť menšia alebo sa musí rovnať jednej pätine najväčšej dovolenej chyby, ktorá zodpovedá menovitému objemu fľaše ako odmernej nádoby Vn.
4.	V praxi sa skutočný objem fľaše ako odmernej nádoby kontroluje určením množstva vody pri teplote 20 °C, ktoré fľaša ako odmerná nádoba skutočne obsahuje, ak je naplnená po hladinu teoreticky zodpovedajúcu menovitému objemu fľaše ako odmernej nádoby Vn. Kontrolu je možné vykonať aj nepriamo ekvivalentnou metódou.
5.	Štatistická kontrola vzoriek fliaš ako odmerných nádob sa vykonáva v súlade s prijatými metódami kontroly kvality. Jej účinnosť má byť porovnateľná s účinnosťou kontroly vykonanej referenčnou metódou špecifikovanou v prílohe č. 5.

Príloha č. 5 k vyhláške č. .../2018 Z. z.

REFERENČNÉ METÓDY ŠTATISTICKEJ KONTROLY SKUTOČNÉHO OBJEMU FLIAŠ AKO ODMERNÝCH NÁDOB

1.	Metódy výberu
Výber sú vzorky fliaš ako odmerných nádob toho istého vzoru a toho istého výrobcu a musia byť vybraté z dávky, ktorá v princípe zodpovedá hodinovej produkcii.
Ak výsledok kontroly z dávky zodpovedajúcej hodinovej produkcii nie je uspokojivý, je možné vykonať druhú skúšku na základe:
a)	výberu z dávky zodpovedajúcej dlhšiemu času produkcie, alebo
b)	výsledkov zaznamenaných na kontrolných kartách výrobcu, ak sa kontrola výroby vykonáva postupom oznámeným úradu.
Počet fliaš ako odmerných nádob vo výbere musí byť 35 alebo 40 v závislosti od toho, ktorá
z dvoch metód spracovania výsledkov uvedených v treťom bode sa použije.
2.	Meranie objemu fliaš ako odmerných nádob vo výbere.
Fľaše ako odmerné nádoby sa odvážia prázdne. Naplnia sa vodou s teplotou 20 °C známej hustoty až po hladinu zodpovedajúcu použitej metóde kontroly. Po naplnení sa fľaše ako odmerné nádoby odvážia. Kontrola sa vykoná určenými meradlami vhodnými na tieto účely.
3.	Spracovanie výsledkov
3.1.	Metóda smerodajnej odchýlky
Počet fliaš ako odmerných nádob vo výbere je 35.
3.1.1.	Vypočítajú sa (pozri bod 3.1.4):
3.1.1.1.	Výberový priemer  zo skutočných objemov fliaš ako odmerných nádob xi vo výbere.
3.1.1.2.	Odhad smerodajnej odchýlky s od skutočných objemov fliaš ako odmerných nádob xi v dávke.
3.1.2.	Vypočítajú sa:
3.1.2.1.	Horná hranica Ts: súčet vyznačeného objemu a najväčšej dovolenej chyby fľaše ako odmernej nádoby zodpovedajúcej tomuto objemu.
3.1.2.2.	Dolná hranica Ti: rozdiel medzi vyznačeným objemom a najväčšou dovolenou chybou fľaše ako odmernej nádoby zodpovedajúcou tomuto objemu.
3.1.3.	Kritériá prijatia:
Dávka sa považuje za vyhovujúcu požiadavkám tejto vyhlášky, ak hodnota
 a hodnota s súčasne vyhovujú týmto trom nerovnostiam:
,
,
,
kde:	k = 1,57 a F = 0,266.

3.1.4.	Výpočet výberového priemeru  a odhadu smerodajnej odchýlky s dávky
Vypočítajú sa:
a)	suma z 35 meraní skutočných objemov fliaš ako odmerných nádob :
,
b)	výberový priemer z 35 meraní:
,
c)	suma štvorcov z 35 meraní:
,
d)	štvorec sumy z 35 meraní:
	, 
potom:
,
e)	korigovaný súčet:
,
f)	odhad rozptylu:
,
Odhad smerodajnej odchýlky:
.
3.2.	Metóda priemerného rozpätia
Počet fliaš ako odmerných nádob vo výbere je 40.
3.2.1.	Vypočítajú sa (pozri bod 3.2.4):
3.2.1.1.	Výberový priemer  skutočných objemov fliaš ako odmerných nádob xi vo výbere.
3.2.1.2.	Priemerné rozpätie  skutočných objemov fliaš ako odmerných nádob xi vo výbere.
3.2.2.	Vypočítajú sa:
3.2.2.1.	Horná hranica Ts: súčet vyznačeného objemu a najväčšej dovolenej chyby fľaše ako odmernej nádoby zodpovedajúcej tomuto objemu,
3.2.2.2.	Dolná hranica Ti: rozdiel medzi vyznačeným objemom a najväčšou dovolenou chybou fľaše ako odmernej nádoby zodpovedajúcou tomuto objemu.
3.2.3.	Kritériá prijatia:
Dávka sa považuje sa vyhovujúcu požiadavkám tejto vyhlášky, ak hodnota
 a hodnota  súčasne vyhovujú týmto trom nerovnostiam:
,
,
,
kde k’ = 0,668 a F‘ = 0,628.

3.2.4.	Výpočet výberového priemeru  a priemerného rozpätia  zo 40 fliaš ako odmerných nádob vo výbere.
3.2.4.1.	Postup výpočtu hodnoty:
a)	suma zo 40 meraní skutočných objemov fliaš ako odmerných nádob:
,
b)	výberový priemer z týchto 40 meraní:
.
3.2.4.2.	Rozpätie sa vypočíta delením výberu v chronologickom poradí, čím vznikne
8 podvýberov, pričom v každom z nich je 5 fliaš ako odmerných nádob.

Postup výpočtu:
a)	Vypočíta sa rozpätie v každom podvýbere, t. j. rozdiel medzi skutočným objemom  najväčšej a najmenšej z piatich fliaš ako odmerných nádob v podvýbere; získa sa tak 8 rozpätí: R1; R2; …. ; R8,
b)	Vypočíta sa suma rozpätí z 8 podvýberov:
.
Priemerné rozpätie  je potom:
.

Príloha č. 6 k vyhláške č. .../2018 Z. z.

TVAR ZNAČKY „e“

Príloha č. 7 k vyhláške č. .../2018 Z. z.

Zoznam preberaných právne záväzných aktov Európskej únie

1.	Smernica Rady 76/211/EHS z 20. januára 1976 o aproximácii právnych predpisov členských štátov týkajúcich sa plnenia určitých spotrebiteľsky balených výrobkov podľa hmotnosti alebo objemu (Mimoriadne vydanie Ú. v. EÚ, kap. 13/zv. 3) v znení smernice Komisie 78/891/EHS z 28. septembra 1978 (Mimoriadne vydanie Ú. v. EÚ, kap. 13/zv.3)
2.	Smernica Európskeho parlamentu a Rady 2007/45/ES z 5. septembra 2007, ktorou sa stanovujú pravidlá pre menovité množstvá spotrebiteľsky balených výrobkov, zrušujú sa smernice Rady 75/106/EHS a 80/232/EHS a ktorou sa mení a dopĺňa smernica Rady 76/211/EHS (Ú. v. EÚ L 247, 21. 9. 2007).
3.	Smernica Rady 75/107/EHS z 19. decembra l974 o aproximácii právnych predpisov členských štátov týkajúcich sa fliaš používaných ako odmerné nádoby (Mimoriadne vydanie Ú. v. EÚ, kap. 3/zv. 2).